stanford-oval/wikipedia huggingface dataset:
Benjamin Buttonin uskomaton elämä

| Benjamin Buttonin uskomaton elämä> The Curious Case of Benjamin Button |
| --- | --- |

Ohjaaja:  David Fincher
Käsikirjoittaja:  Eric Roth (käsikirjoitus) F. Scott Fitzgerald (novelli)
Tuottaja:  Kathleen Kennedy, Frank Marshall, Ceán Chaffin
Säveltäjä:  Alexandre Desplat
Kuvaaja:  Claudio Miranda
Leikkaaja:  Kirk Baxter Angus Wall
Tuotantosuunnittelija:  Donald Graham Burt
Pukusuunnittelija:  Jacqueline West
Pääosat:  Brad Pitt Cate Blanchett
Valmistustiedot
Valmistusmaa:  Yhdysvallat
Tuotantoyhtiö:  Lakeshore Entertainment Alphaville Films
Levittäjä:  InterCom Netflix
Ensi-ilta:   25. joulukuuta 2008  20. helmikuuta 2009
Kesto:  166 minuuttia
Alkuperäiskieli:  englanti
Budjetti:  150 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Benjamin Buttonin uskomaton elämä (The Curious Case of Benjamin Button) on vuonna 2008 ensi-iltansa saanut David Fincherin ohjaama elokuva. Se perustuu F. Scott Fitzgeraldin samannimiseen novelliin vuodelta 1922. Elokuvan pääosissa ovat Brad Pitt ja Cate Blanchett.
Elokuva palkittiin vuonna 2008 Oscar-palkinnolla lavastuksesta, erikoistehosteista ja maskeerauksesta.
Näyttelijät

| 0 | 1 | 2 |
| --- | --- | --- |
|  Brad Pitt  | … |  Benjamin Button   |
|  Cate Blanchett  | … |  Daisy   |
|  Julia Ormond  | … |  Caroline, Daisyn tytär   |
|  Jason Flemyng  | … |  Thomas Button, Benjaminin isä   |
|  Ed Metzger  | … |  Presidentti Theodore Roosevelt   |
|  Tilda Swinton  | … |  Elisabeth Abbot   |
|  Taraji P. Henson  | … |  Queenie   |
|  Shiloh Jolie-Pitt  | … |     |
|  Elias Koteas  | … |  Monsieur Gateau   |
|  Elle Fanning  | … |  Daisy (6-vuotiaana)   |
Aiheesta muualla

David Fincherin ohjaamat elokuvat
Bloody Mary (tarina)

Bloody Mary on yhdysvaltalainen kansantarina naisesta, jonka sanotaan ilmestyvän peiliin, kun hänen nimensä mainitaan useampaan kertaan kynttilöiden valossa. Tarina on ollut usean televisiosarjan ja elokuvan inspiraationa.
Bloody Mary on nainen, joka oli kuollut satoja vuosia sitten. Siitä, kuka Mary on, ja miten hän kuoli, on useita eri kertomuksia. Erään tarinan mukaan hänen oikea nimensä oli Mary Worth ja hän oli joskus Englannin kuningatar. Yhteistä tarinoille on, että Mary kuoli peilin edessä. Edelleen tarinan mukaan, kun sanoo keskiyöllä peilin edessä 2–8 kynttilän valossa ”Bloody Mary” useaan kertaan, Mary ilmestyy peiliin ja vie sanojan silmät. Bloody Mary on suomennettuna Verinen Maria.
Botswana kesäolympialaisissa 2016

Botswana osallistui Rio de Janeiron olympialaisiin 2016 12 urheilijan joukkueella. Nämä olivat Botswanan kymmenennet kesäolympialaiset. Joukkueen lipunkantajana avajaisissa toimi juoksija Nijel Amos.
Bibliothèques Européennes de Théologie

Järjestön logo
Bibliothèques Européennes de Théologie (BETH) on vuonna 1961 perustettu ekumeeninen järjestö, jonka päämaja on Nijmegenissa Alankomaissa ja jonka tavoitteena on palvella Euroopan teologisten kirjastojen kehitystä edistämällä yhdistyksen jäsenten välistä yhteistyötä.
Symbolinen merkitys

Heprean kielessä Beth on aakkoston toinen kirjain ja Raamatun ensimmäinen kirjain, joka esiintyy luomiskertomuksen ensimmäisessä sanassa bereschit («alussa»). Heprean sanana BETH tarkoittaa «talo, rakennus».
Vuonna 2008 muuan unkarilainen graafikko suunnitteli järjestölle logon, joka lukupulpetin muodossa ilmentää pyhien kirjoitusten tutkimista ja lukemista (lectio divina). Kirjastonhoitajan ammatin nykyaikaa kuvaavat lyhenteen neljä kirjainta koskettimilla.
Järjestön jäsenseurat

ABCF (Arkistoitu – Internet Archive): Association des Bibliothèques Chrétiennes de France - Ranska
ABEI: Associazione dei Bibliotecari Ecclesiastici Italiani - Italia
ABIE: Asociación de Bibliotecarios de la Iglesia en España - Espanja
ABTAPL: Association of British Theological and Philosophical Libraries – Iso-Britannia ja Irlanti
AKThB: Arbeitsgemeinschaft Katholisch-Theologischer Bibliotheken - Saksa
EKE: Egyházy Könyvtárak Egyesülése - Unkari
FIDES: Federation of the Polish Ecclesiastical Libraries - Puola
FTRB (Arkistoitu – Internet Archive): Forum for Teologiske og Religionsfaglige Bibliotek - Norja
URBE: Unione Romana Biblioteche Ecclesiastiche - Italia
VkwB: Verband kirchlich-wissenschaftlicher Bibliotheken in der Arbeitsgemeinschaft der Archive und Bibliotheken in der evangelischen Kirche (AABevK) - Saksa
VRB: Vereiniging van Religieus-Wetenschappelijke Bibliothecarissen – flaaminkielinen Belgia
VTB (Arkistoitu – Internet Archive): Vereiniging voor het Theologisch Bibliothecariaat - Alankomaat
Aiheesta muualla

Viralliset kotisivut
Blackbox

| Blackbox |
| --- | --- |

Kehittäjä:  Bradley T. Hughes
Kehityshistoria
Vakaa versio:  0.70.1 / 3. marraskuuta 2005
Tiedot
Ohjelmistotyyppi:  Ikkunanhallintaohjelma
Alusta:  Unixin kaltainen
Ohjelmointikielet:  C++
Lisenssi:  MIT-lisenssi
Blackbox on ikkunanhallintaohjelma X Window Systemille. Blackbox on kehitetty Unixin kaltaisille käyttöjärjestelmille, mutta siitä on saatavissa versio myös Microsoft Windowsiin (BB4Win). Blackbox on ohjelmoitu C++:lla ja se ei perustu mihinkään toiseen ikkunointiohjelmaan. Blackbox on tiedostokooltaan hyvin pieni, mutta lisätoimintoihin tarvitaan erillisiä ohjelmia. Blackboxiin onkin saatavilla paljon lisäohjelmia, joilla sen toimintoja saadaan lisättyä, suosituimpina luultavasti on Dockapps-ominaisuus, jolla työpöydälle voidaan lisätä erilaisia mittareita ja apuohjelmia, toiminto on verrattavissa esimerkiksi OS X:n Dashboard-ominaisuuteen.
Sukulaisprojekteja > Fluxbox

Fluxbox pohjautuu Blackboxin versioon 0.61.1.
Fluxbox sisältää enemmän ominaisuuksia kuin Blackbox ja on vastaavasti hieman raskaampi ohjelma. Ohjelmien teemat olivat yhteensopivia, kunnes Blackbox muutti teemojensa rakennetta 0.70.0-versiossa.
Sukulaisprojekteja > Openbox

Openbox muistuttaa Blackboxia, mutta sen tavoitteena on olla vieläkin nopeampi. Sen ominaisuudet eivät vielä täysin vastaa sisarprojektiensa tasoa.
Aiheesta muualla

bradleyhughes, sfrowd, shaleh: blackbox sourceforge.net. Viitattu 5.7.2022.
Home of the Fluxbox windowmanager fluxbox.org. Viitattu 5.7.2022.
http://bb4win.org/- Blackboxin Windows-version kotisivut (Arkistoitu – Internet Archive)
Bernhard Henrik Crusell

Bernhard Henrik Crusell
Bernhard Henrik (Berndt) Crusell (15. lokakuuta 1775 Uusikaupunki – 28. heinäkuuta 1838 Tukholma) oli suomalainen säveltäjä, klarinetisti ja soittokuntien johtaja.
Henkilöhistoria

Crusellin suku on satakuntalaista, hänen isoisänsä oli kirjansitojamestari Henrik Kruselius, joka asettui Poriin. Crusellin isä Jakob oli isänsä tavoin kirjansitoja, joka muutti Uuteenkaupunkiin vuonna 1765 saatuaan kisällinpaperit. Ensimmäisen puolison Helena Ylanderin kuoltua lyhyen avioliiton jälkeen Jakob avioitui 1769 Margaretha Elisabet Messmanin kanssa. Heille syntyi neljä lasta, joista vain Bernhard Henrik eli aikuisikään asti. Crusell syntyi Uudessakaupungissa, ja perhe asui Myllykadulla. Crusellin ollessa kahdeksanvuotias perhe muutti Nurmijärvelle Perttulan kylään.
Crusell oli soitto-oppilaana Viaporin soittokunnassa 1788–1791, kunnes muutti 16-vuotiaana Ruotsiin. Siellä hän opiskeli musiikkia, toimi Tukholman hovisoittokunnassa vuodesta 1793 ja oli molempien henkikaartirykmenttien soittokuntien johtaja 1818–1833. Crusell oli taitava soittaja ja kävi Saksassa opiskelemassa ja esiintymässä 1798, 1803 (matka ulottui myös Pariisiin) ja 1811.
Crusellin puoliso vuodesta 1799 oli Anna Sofia Klemming (1778–1855).
Taiteellinen tuotanto

Crusell sävelsi pääasiassa kamarimusiikkia, lauluja ja klarinettikonserttoja. Hän sävelsi myös yhden oopperan, Pienen orjattaren, joka sai ensiesityksensä Tukholmassa vuonna 1824. Lisäksi Crusell käänsi useita oopperoiden librettoja ruotsiksi, mukaan lukien Figaron häät, Sevillan parturi, Louis Spohrin Zemir ja Azur, Fidelio ja Fra Diavolo, Jacques Fromental Halévyn Salama sekä Giacomo Meyerbeerin Robert le Diable.
Taiteellinen tuotanto > Teoksia

Laulunäytelmä Lilla slafvinnan eli Pieni orjatar (1824)
Neljä konserttoa klarinetille ja orkesterille
Kolme kvartettoa klarinetille, viululle, alttoviululle ja sellolle
Divertimento oboelle, viululle, alttoviululle ja sellolle
Muunnelmia ruotsalaisesta kansanlaulusta klarinetille ja orkesterille
Konsertto käyrätorvelle ja orkesterille
Concertino fagotille ja orkesterille
Teema ja muunnelmia käyrätorvelle ja orkesterille
Sikermiä ja marsseja sotilasorkesterille
Kolme klarinettiduettoa
Kantaatteja ja kuorolauluja, kuten Oi terve Pohjola
Yksinlauluja, kuten 12 laulua Esaias Tegnérin Frithiofin sadusta (1826) ja laulun Söndagsmorgonen
Kolme laulua Johan Ludvig Runebergin runoihin
Suomen armeijan sotilassoittokuntien yhteisenä kunniamarssina on ollut vuodesta 1978 Crusellin säveltämä marssi, jonka partituuri löydettiin vuonna 1975 Yliopiston kirjastosta. Se tunnetaan nimillä Marssi n:o 9, Kenthorn-marssi ja Crusellin marssi. Kappaleen nykyisen sovituksen on tehnyt puolustusvoimien silloinen ylikapellimestari Arvo Kuikka.
Taiteellinen tuotanto > Huomionosoitukset

Crusell oli Tukholman Kuninkaallisen Musiikkiakatemian jäsen vuodesta 1801, ja hän sai Ruotsin Akatemian suuren mitalin vuonna 1833.
Uudessakaupungissa on vietetty vuodesta 1982 lähtien Crusellin kunniaksi vuosittaisia Crusell-viikkoja.
Helsingin Länsisatamassa sijaitseva Crusellinsilta on nimetty taiteilijan mukaan.
Kirjallisuutta

(sv) Fabian Dahlström, Bernhard Henrik Crusell : klarinettisten och hans större instrumentalverk / Fabian Dahlström, Skrifter utgivna av Svenska litteratursällskapet i Finland, Helsinki, 1976 (ISBN 951-9017-21-6, ISSN 0039-6842 ja 2490-1547)
Dahlström, Fabian: ”Crusell, Bernhard Henrik (1775–1838)”, Suomen kansallisbiografia, osa 2, s. 299–303.  Helsinki:  Suomalaisen Kirjallisuuden Seura, 2003.  ISBN 951-746-443-6.  / Teoksen verkkoversio.
Palkisto, Janne: Säveltäjä-klarinetisti Bernhard Crusellin ammatillinen toiminta ja vuorovaikutus Ruotsissa 1795–1833.  (Diss. Turun yliopiston julkaisuja, B:568)  Turun yliopisto, 2022.  ISSN 0082-6987.  ISBN 978-951-29-8732-0.  Teoksen verkkoversio.
Aiheesta muualla

Kuvia tai muita tiedostoja aiheesta Bernhard Henrik Crusell Wikimedia Commonsissa
Crusell-viikko. (Arkistoitu – Internet Archive)
Crusell, Bernhard hakuteoksessa Uppslagsverket Finland (2012). (ruotsiksi)
Bloodvein First Nation

Ilmakuva of Bloodveinjoen intiaanireservaatin alueesta.
Bloodvein First Nation on First Nations -intiaanireservaatti Manitoban provinssissa Kanadassa. Se sijaitsee Bloodveinjoen suun pohjoisrannalla Winnipegjärven itärannalla, 210 kilometriä pohjoiseen Winnipegistä.
Reservaatissa käytetään anishiinaben kieltä, siellä on 790 asukasta, ja sen keskus on pieni Bloodveinin kylä. Reservaatin pinta-ala on 1 522,2 hehtaaria, ja sen pääelinkeinot ovat kalastus ja ansastus.
Reservaatissa on 914 metrin mittainen sorapintainen kiitotie, ja kesäisin sieltä on myös lauttayhteys järven itärannalle Matheson Islandiin sekä pohjoisessa sijaitsevaan Princess Harbouriin.
Borkenes

| Borkenes |
| --- | --- |
 Borkenes vuonna 2012.
 Borkenes
 Koordinaatit: 68°46′26″N, 16°10′26″E 
Valtio:  Norja
Lääni:  Tromssa
Kunta:  Kvæfjord
Pinta-ala:  
 – Maa:  1,1 km²
Väkiluku:  1 513
 – Väestötiheys:  1 375,5 as./km²
Infobox OKVirheellinen NIMI-arvo: 
Borkenes on taajama Kvæfjordin kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 1,1 neliökilometriä ja asukasluku 1 513 vuonna 2023.
Kuvia

Borkenesin koulu
Kvæfjordin kunnantalo
Aiheesta muualla

Kuvia tai muita tiedostoja aiheesta Borkenes Wikimedia Commonsissa
Baseball olympialaisissa

Baseball on ollut virallisena olympialajina ensimmäistä kertaa vuoden 1992 Barcelonan olympialaisissa. Tätä ennen se oli näytöslajina vuosien 1912, 1936, 1956, 1964, 1984 ja 1988 olympialaisissa. Vuoden 2008 jälkeen Baseball pudotettiin olympiaohjelmasta, mutta vuoden 2020 olympialaisissa se teki paluun olympiaohjelmaan.
Mitalistit

|  Baseballin olympiamitalistit |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1992 Barcelona tulokset |   Kuuba (CUB) |   Kiinan Taipei (TPE) |   Japani (JPN)  |  |
| 1996 Atlanta tulokset |   Kuuba (CUB) |   Japani (JPN) |   Yhdysvallat (USA)  |  |
| 2000 Sydney tulokset |   Yhdysvallat (USA) |   Kuuba (CUB) |   Etelä-Korea (KOR)  |  |
| 2004 Ateena tulokset |   Kuuba (CUB) |   Australia (AUS) |   Japani (JPN)  |  |
| 2008 Peking tulokset |   Etelä-Korea (KOR) |   Kuuba (CUB) |   Yhdysvallat (USA)  |  |
| 2020 Tokio tulokset |   Japani (JPN) |   Yhdysvallat (USA) |   Dominikaaninen tasavalta (DOM)  |  |
  Lähde: Mens Baseball Olympedia. Viitattu 19.11.2023. (englanniksi)
Mitalitaulukko

| Baseballin olympiamitalit> Sija | Baseballin olympiamitalit> Maa | Baseballin olympiamitalit> Kultaa | Baseballin olympiamitalit> Hopeaa | Baseballin olympiamitalit> Pronssia | Baseballin olympiamitalit> Yhteensä |
| --- | --- | --- | --- | --- | --- |
| 1 |  Kuuba | 3 | 2 | 0 | 5 |
| 2 |  Japani | 1 | 1 | 2 | 4 |
| 2 |  Yhdysvallat | 1 | 1 | 2 | 4 |
| 4 |  Etelä-Korea | 1 | 0 | 1 | 2 |
| 5 |  Australia | 0 | 1 | 0 | 1 |
| 5 |  Kiinan Taipei | 0 | 1 | 0 | 1 |
| 7 |  Dominikaaninen tasavalta | 0 | 0 | 1 | 1 |
| Yhteensä | Yhteensä | 6 | 6 | 6 | 18 |
Päivitetty: 19.11.2023
Lähde: Baseball Olympedia. Viitattu 19.11.2023. (englanniksi)
Osallistuneet joukkueet

Kaikkiaan 16 joukkuetta on osallistunut baseballissa olympiaturnaukseen kerran tai useammin. Numero tarkoittaa joukkueen sijoitusta turnauksessa.
| Joukkue | 92 | 96 | 00 | 04 | 08 |
| --- | --- | --- | --- | --- | --- |
|  Alankomaat (NED) | - | 5 | 5 | 6 | 7 |
|  Australia (AUS) | - | 7 | 7 | 2 |  |
|  Dominikaaninen tasavalta (DOM) | 6 | - | - | - | - |
|  Espanja (ESP) | 8 | - | - | - | - |
|  Etelä-Afrikka (RSA) | - | - | 8 | - | - |
|  Italia (ITA) | 7 | 6 | 6 | 8 | - |
|  Japani (JPN) | 3 | 2 | 4 | 3 | 4 |
|  Kanada (CAN) | - | - | - | 4 | 6 |
|  Kiina (CHN) | - | - | - | - | 8 |
|  Kiinan Taipei (TPE) | 2 | - | - | 5 | 5 |
|  Etelä-Korea (KOR) | - | 8 | 3 | - | 1 |
|  Kreikka (GRE) | - | - | - | 7 | - |
|  Kuuba (CUB) | 1 | 1 | 2 | 1 | 2 |
|  Nicaragua (NCA) | - | 4 | - | - | - |
|  Puerto Rico (PUR) | 5 | - | - | - | - |
|  Yhdysvallat (USA) | 4 | 3 | 1 | - | 3 |
Vihreällä pohjalla olevat tulokset kertovat joukkueen isännöinneen kisat. 1996 kisaisäntä oli USA
Näytöslajina

Baseball on ollut olympialaisissa näytöslajina useasti ennen kuin laji hyväksyttiin viralliseksi olympialajiksi. Laji oli näyöslajina vuosien 1912, 1936, 1956, 1964, 1984 ja 1988 olympialaisissa. Baseballin näytösturnaus järjestettiin vuosina 1984 ja 1988, muina vuosina järjestettiin näytösottelu kahden joukkueen kesken. Vuonna 1936 kohtasivat kaksi yhdysvaltalaisjoukkuetta
Vuoden 1952 olympialaisissa näytöslajina oli baseballin suomalainen sukulaislaji pesäpallo. Pesäpallon näytöstapahtumassa kohtasivat Suomen Pesäpalloliiton ja Työväen Urheiluliiton joukkueet.
Näytöslajina > Osallistuneet joukkueet

| Joukkue | 12 | 36 | 52 | 56 | 64 | 84 | 88 | Osallistunut |
| --- | --- | --- | --- | --- | --- | --- | --- | --- |
|  Alankomaat | - | - | - | - | - | - | 5 | 1 |
|  Australia | - | - | - | 2 | - | - | 6 | 2 |
|  Dominikaaninen tasavalta | - | - | - | - | - | 8 | - | 1 |
|  Italia | - | - | - | - | - | 5 | - | 1 |
|  Japani | - | - | - | - | 2 | 1 | 2 | 3 |
|  Kanada | - | - | - | - | - | 7 | 7 | 2 |
|  Kiinan Taipei | - | - | - | - | - | 3 | 8 | 2 |
|  Etelä-Korea | - | - | - | - | - | 4 | 4 | 2 |
|  Nicaragua | - | - | - | - | - | 6 | - | 1 |
|  Ruotsi | 2 | - | - | - | - | - | - | 1 |
|  Puerto Rico | - | - | - | - | - | - | 3 | 1 |
|  Yhdysvallat | 1 | - | - | 1 | 1 | 2 | 1 | 5 |
|  | 2 | - | - | 2 | 2 | 8 | 8 |  |
Wukesong Baseball Field, vuoden 2008 pelipaikka
Bovški sir

Bovški sir on slovenialainen lampaanmaidosta valmistettava juusto.
Bovški sir -juustoa on perinteisesti valmistettu Bovecin kaupungin ympäristössä Slovenian luoteisosassa. Ensimmäinen maininta juustosta historiallisissa lähteissä on juustojen hinnastosta italialaisesta Udinen kaupungista vuodelta 1756. Nykyisin juustolla on Euroopan unionin nimisuojajärjestelmän mukainen suojattu alkuperänimitys.
Bovški sir valmistetaan Bovška Ovca -rotuisten lampaiden maidosta. Säännökset sallivat viidenneksen maidosta olevan lehmän- tai vuohenmaitoa. Juustoa valmistettaessa maito lämmitetään 35–36°C lämpötilaan, jolloin siihen lisätään juoksute. Juustomassa pilkotaan ja puristetaan käsin. Lopputulos pilkotaan vielä kuparilangalla, jonka jälkeen juusto muotitetaan. Muutaman tunnin puristamisen jälkeen juusto suolataan joko kuivana, tai suolaliemessä. Juusto kypsyy vähintään kaksi kuukautta, tai jopa kaksi vuotta.
Valmiilla juustolla on sileä ja harmaa tai ruskea kuori. Juuston sisältö on harmaata tai vaalean keltaista.
Benjamin Dyster

Benjamin Dyster (tuntemattoman taiteilijan maalaus)
Benjamin Dyster (k. 29. elokuuta 1730 Tukholma) oli suomalaissyntyinen seikkailija, joka esiintyi vuonna 1724 Ruotsissa kuningas Kaarle XII:na ja yritti nostaa Taalainmaan talonpoikia kapinaan.
Elämäkerta

Dysterin isä Kaarle Dyster toimi kruunun nimismiehenä ja perhe asui Lappeenrannan Tyysterniemessä sijainneella maatilallaan vuosina 1688–1700. Dyster kävi koulua Lappeenrannassa ja meni sitten Viipuriin kultasepän oppiin. Hän meni sotapalvelukseen suuren Pohjan sodan aikana, palveli aliupseerina eräässä suomalaisrykmentissä ja joutui venäläisten vangiksi. Oman kertomuksensa mukaan Dyster pääsi pakenemaan vankeudesta ja saapui Benderissä oleskelleen kuningas Kaarle XII:n luo. Benderissä Dyster väitti paljastaneensa kuningasta vastaan solmitun salaliiton, jonka takana olivat tsaari Pietari Suuri ja turkkilainen suurvisiiri. Vuonna 1715 Dyster oleskeli Riiassa ja käytti tällöin sukunimeä von Düsterstern. Hän meni näihin aikoihin myös naimisiin.
Uudenkaupungin rauhan jälkeen 1721 armeijasta erotettu Dyster eli työttömänä ja köyhyydessä. Vuonna 1724 hän saapui Tukholmaan työskenneltyään jonkin aikaa Visbyssä. Dyster esiintyi nyt aatelismiehenä, jonka omaisuuden venäläiset olivat vieneet, ja anoi tuloksetta Ruotsin kruunulta korvausta menetyksistään. Dyster kierteli sitten maaseudulla. Ollessaan Uplannissa hän alkoi esiintyä vuonna 1718 kuolleena kuningas Kaarle XII:na, joka oli elänyt piilossa ja saapunut nyt vaatimaan kruunuaan takaisin. Kuninkaana esiintynyt Dyster väitti, että Riddarholmenin kirkkoon kuninkaana haudattu mies olikin ollut tavallinen rivisotilas.
Kun Dysterin väitteet saivat kannatusta, hän alkoi yllyttää Taalainmaan talonpoikia marssimaan Tukholmaan vaatimaan oikean kuninkaan palauttamista valtaistuimelle. Tässä yhteydessä hän lähetti asiasta kirjelmän Uppsalan läänin maaherralle Fredrik Magnus Cronbergille ja allekirjoitti sen kuninkaan nimellä Carolus. Maaherra sai houkuteltua Dysterin lähtemään Tukholmaan, jossa hän joutui tutkimuskomission eteen joulukuussa 1724. Dyster muutti nyt mieltään ja väitti vain pilailleensa kirjeen lähettäessään. Kirjeen allekirjoituksen Carolus E. I. H. hän väitti tarkoittaneen Carolus Er I Himmelen (Kaarle on taivaassa). Komissio passitti Dysterin kuitenkin Tukholmassa sijainneeseen Kastenhofin vankilaan.
Vankilassa ollessaan Dyster laati uuden kirjeen Taalainmaan talonpojille yllyttäen näitä kapinaan. Kirjeen hän allekirjoitti taas kuninkaan nimissä C. R. S. (Carolus, rex Sueciæ eli Kaarle, Ruotsin kuningas). Dyster tuomittiin nyt seisomaan kolme päivää häpeäpaalussa Tukholman torilla, minkä jälkeen hänet suljettiin Danvikin mielisairaalaan. Kaksi Dysterin avustajaa tuomittiin kuolemaan, mutta tuomiot muutettiin ruumiillisiksi rangaistuksiksi. Vuonna 1726 Dyster lähetettiin perheineen Latviaan Riikaan, mutta hänet palautettiin sieltä takaisin ja hän joutui viettämään loppuelämänsä Danvikin sairaalassa.
Aiheesta muualla

J. R. Aspelin, Benjamin Dyster, Kirjallinen kuukausilehti nro 4 4.1869 s. 91–99 Digitaalinen arkisto, Kansalliskirjasto (fraktuuran saa arialiksi vas. palkista kirjaimella A)
Benjamin Dysterstjerna: suomalainen karoliini ja seikkailija tavoittelemassa Ruotsin kuninkuutta, Suomen Sotilas 15.8.1931, nro 33-34, s. 14, Kansalliskirjaston digitaaliset aineistot
CZ 75

| CZ 75 |
| --- | --- |

Tyyppi:  itselataava pistooli
Valmistaja:  Česká Zbrojovka a.s. Uherský Brod
Valmistusmaa:   Tšekkoslovakia  Tšekki
Valmistusvuodet:  1975–
Tekniset tiedot
Kaliiperi(t):  9×19 mm Parabellum / .40 S&W
Aseen pituus:  206 mm
Piipun pituus:  120 mm
Paino (tyhjänä):  1 000 g
Lipas:  tankolipas
Kapasiteetti:  (9mm) 15/16 patruunaa, (.40 S&W) 12 patruunaa
CZ 75B
CZ 75B huoltopurettuna
CZ 75 on alkujaan tšekkoslovakialaisen, nykyisin tšekkiläisen Česká Zbrojovka a.s. Uherský Brodin vuodesta 1975 valmistama kaksitoiminen itselataava pistooli.
CZ 75 toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella selvennä. Luistin johteet ovat sveitsiläisen SIG P210:n tyyppisesti luistin ulko- ja rungon sisäpuolella. Pistooli on kokoteräksinen.
Aseen alkuperäiskaliiperi on yhdeksänmillinen Parabellum / Luger, mutta sitä valmistetaan nykyisin myös .40 S&W -kaliiperisena. Sitä valmistetaan useina eri malliversioina, joista esimerkiksi Kadet on .22-kaliiperinen versio, jota on saatavissa myös pelkkänä luistin, piipun ja lippaan sisältävänä vaihtosarjana yhdeksänmillisen pistoolin runkoon.
CZ 75 on Suomessa käytössä Tullilaitoksen virka-aseena ja se on yksi yleisimmistä harrasteammunnassa käytetyistä yhdeksänmillisistä pistoolimalleista.
Tullilaitoksen vanhoja aseita on myös MPK:lla koulutuskäytössä.
Mallit

CZ 75 – ensimmäinen malli, kaareva liipasimensuojus ja kannuksellinen iskuvasara. Erittäin harvinainen ja erittäin kallis.
CZ 75 – uudempi versio, alkuperäisen kaltainen, mutta materiaalit muutettiin säästösyistä. Erottuu helposti alkuperäisestä lyhyempien liukukiskojen johdosta.
CZ 75B – sisäisellä iskurinpiikin varmistimella, kulmikkaalla liipasimensuojuksella ja rengasiskuvasaralla varustettu parannettu malli.
CZ 85 – molemminpuolisella varmistinvivulla ja luistinsalvalla varustettu malli.
CZ 85B – sisäisellä iskurinpiikin varmistimella, kulmikkaalla liipasimensuojuksella ja rengasiskuvasaralla varustettu parannettu malli.
CZ 75 D PČR (Policie České republiky)
CZ 75B SA
CZ 75 P-01
CZ 75 SP-01
CZ 75 SP-01 Tactical – decocker-malli
CZ 75 SP-01 Shadow
CZ 75 Compact .40
CZ 75 Champion
CZ 2075 RAMI
CZ 75BD
CZ 75 Kadet – .22-kaliiperinen versio
CZ 75 Automatic
CZ 75 STANDARD IPSC PISTOL – ei enää tuotannossa
CZ 75 Tactical Sports – IPSC-kilpamalli
Aiheesta muualla

Kuvia tai muita tiedostoja aiheesta CZ 75 Wikimedia Commonsissa
Beloguli

| Beloguli Белогули |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Puškinskije Goryn piiri
Koordinaatit:  57°04′18″N, 29°02′29″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Sorotin valuma-alue
Järvinumero:  01030000111102000026622
Mittaustietoja
Pituus:  2,4 km 
Leveys:  1,9 km 
Pinta-ala:  298,3 ha  
Keskisyvyys:  2,7 m 
Suurin syvyys:  4 m 
Valuma-alue:  23,4 km² 
Saaria:  2 
 fiBeloguli 
Beloguli (ven. Белогули) on järvi Luoteis-Venäjällä Pihkovan alueen Puškinskije Goryn piirissä.
Maantietoa

Järvi on 2,4 kilometriä pitkä, 1,9 kilometriä leveä ja sen pinta-ala on 2,98 neliökilometriä eli 298 hehtaaria. Siinä on kaksi saarta, joista suurimman saaren pituus on 50 metriä ja toinen saari on pieni. Saarien pinta-ala on 7,1 hehtaaria. Järven etelärannalla on pikkukylä Birjuli (Бирюли).
Luontoarvoja

Järven rannat ovat kaltevia ja paikoin jyrkkiä, ja niissä esiintyy kivikkoa. Loivat rannat ovat kosteikkoa tai suomaata. Rannoilla on järven pohja hiekkaa ja silttiä, mutta keskellä järveä on mutaa. Järvessä elää runstaasti eri kalalajeja: hauki, ahven, kiiski, suutari, lahna, sorva, pasuri, made, säyne, salakka, mutakala, rantanuoliainen ja nieriä, sekä joitakin Rutilus- ja Carassius-suvun kalalajeja. Järvessä on myös rapua.